# name
Defensar Madrid és defensar Catalunya : solidaritat en temps de guerra (1936-1939)

# metadata.dc.description[].value
Aquesta publicació és una nova edició en format digital del catàleg Defensar Madrid és Defensar Catalunya. Solidaritat en temps de guerra (1936-1939), de l’exposició amb el mateix títol realitzada al Centre Cultural Blanquerna de Madrid, entre el 5 de maig i el 31 de
juliol de 2009, i organitzada pel Centre d’Estudis Històrics Internacionals de la Universitat de Barcelona, l’Ajuntament de Barcelona i la Generalitat de Catalunya. L’exposició va ser comissariada per Antoni Segura i Mas, i Andreu Mayayo i Artal.

# metadata.dc.description[].value
Anthony Nicholson (Traducció textos anglès)

# metadata.dc.description.abstract[].value
El gener de 1937, enmig d’una ciutat assetjada per les tropes franquistes i durament castigada pels
bombardejos de la Legión Condor alemanya, al cinema Barceló de Madrid s’estrenava Historia de dos
ciudades de Jack Conway, recreació cinematogràfica de la popular novel·la de Charles Dickens sobre
l’època de la Revolució francesa. Aquest títol resumeix a la perfecció la tràgica experiència que van
compartir les ciutats de Madrid i Barcelona durant els anys de la Guerra Civil (1936-1939). Ambdues ciutats,
freqüentment confrontades i en constant competència dins dels àmbits polítics, econòmics, culturals i esportius;
s’enfrontaven conjuntament al seu repte col·lectiu més important: combatre la màquina bèl·lica del feixisme. La
temptativa de cop d’estat militar del 18 de juliol de 1936 contra el legítim govern republicà, va desembocar
en una cruenta guerra civil que significaria el primer enfrontament als camps de batalla entre feixisme i democràcia,
un enfrontament que esdevindria el pròleg de la II Guerra Mundial. A totes dues ciutats, Barcelona i
Madrid, el cop d’estat va fracassar per la divisió dins l’exèrcit i el Cossos i Forces de Seguretat, així com per
la resposta popular a l’aixecament militar. Però la victòria sobre els colpistes obriria un nou escenari bèl·lic on
Madrid passaria a ser, durant els primers mesos de la guerra, la primera línia de combat entre els dos exèrcits, com a conseqüència dels desigs dels militars rebels de conquerir la capital d’Espanya per tal d’accelerar la
finalització de la guerra. L’heroica resistència de Madrid va prendre trets llegendaris, amb lemes com “No
pasarán” i “Madrid será la tumba del fascismo” que entrarien a formar part de la Història en majúscules del
segle XX. En aquest context, Barcelona en particular, i Catalunya en general, va respondre de l’única manera
que es podia fer davant d’un combat a vida o mort: amb la solidaritat. Les campanyes d’ajuda militar i
humanitària de Barcelona cap a Madrid van enfortir els llaços entre les dues ciutats, lligant la sort i el destí
de totes dues a una impossible victòria sobre la superior maquinària bèl·lica feixista. La present exposició
pretén rescatar la història de solidaritat entre les dues ciutats en uns moments dramàtics i decisius del nostre
passat més recent, una història compartida que dóna vida a les paraules de Pablo Neruda, la solidaritat és
la tendresa dels pobles.

# metadata.dc.rights[].value
cc by-nc-nd (c) Ajuntament de Barcelona et al., 2023

# metadata.dc.source[].value
Llibres / Capítols de llibre (Centre d’Estudis Històrics Internacionals (CEHI-UB))

# metadata.dc.title[].value
Defensar Madrid és defensar Catalunya : solidaritat en temps de guerra (1936-1939)